section_heading: Naziv
paragraph_text: Nerijetko se pod nazivom Slobodna Francuska ili Slobodne francuske snage misli samo na Charlesa de Gaullea i njegov pokret otpora, no ovim imenom nazivaju se i snage pod zapovjedništvom Henrija Girauda, koji nije imao nikakve povezanosti s De Gaulleom. Ukratko, ovo se ime može dati svim oružanim jedinicama koje se povezuju s francuskim oslobodilačkim ratom protiv sila Osovine u vrijeme Drugog svjetskog rata.